Top wenke vir finansiële onafhanklikheid - Voelgoed
Tuis Voelgoed Artikels Top wenke vir finansiële onafhanklikheid
Top wenke vir finansiële onafhanklikheid
Wanneer ons met selfvertroue aftree net om te besef dat dit finansieel nie meer goed gaan nie.
Vandag spandeer ons meeste van ons tyd by die werk en dan is daar nog goed wat by die huis gedoen moet word. Dis omtrent 'n besige leefstyl en ons almal werk onself oor 'n mik. Wanneer ons uiteindelik aftree, besef ons dat ons finansiële status eintlik verskriklik lyk.
Die Women's Institute for a Secure Retirement berig dat vroue 12 jaar minder as mans werk. Volgens 'n Amerikaanse Sensus Buro is die armmoedekoers vir vroue tussen die ouderdom van 65 jaar en ouer 16%, vergelykende met die 9% van mans van dieselfde ouderdomsgroep.
Studies deur die Visa toon dat een van die mees prominente statistieke vir ons wys dat minder as 'n derde van Suid-Afrikaanse vroue finansiële adviseurs raadpleeg en minder as 2% belê in direkte aandele.
Daar word ook altyd gesê dat vroue langer as mans lewe. Wel, dan moet ons sekerlik meer geld hê om te spandeer. René Grobler, hoof van kontantbeleggings by Investec dring daarop aan dat ons hierdie statistieke uitdaag en daaraan werk om finansiële onafhanklikheid te verseker.
Daar is soveel inligting om te verstaan en so min tyd om die opsies te oorweeg – baie vroue dink dit is makliker om hulle spaargeld in 'n gewone bankrekening te sit, maar om jouself finansieel te bemagtig is een van die belangrikste dinge wat jy kan doen, en dit is makliker as wat jy dink.
René se 5 wenke vir finansiële onafhanklikheid
1. Oorweeg kort, medium- en langtermyn-doelwitte
Dalk beplan jy 'n vakansie of miskien wil jy genoeg kontant hê om daardie naelkurses te gaan doen. Hierdie doelwitte vereis beplanning en begroting. Skep 'n duidelike prentjie van hoe jy jou geld wil gebruik en dan kan jy 'n besluit neem.
2. Oefen om te begroot
Skryf vir 'n maand lank als neer wat jy spandeer, selfs die kleinste bedrae. Skryf ook alle inkomste neer. Die doel hiervan is om seker te maak dat jou inkomste en uitgawes balanseer en dat daaraan werk om jou uitgawes te verminder.
3. Betaal jouself eerste
Dis 'n goeie begin om jouself te belowe dat jy teen die einde van die maand die geld wat oorbly in jou spaarrekening of belegging sal deponeer, maar soms is daar niks oor nie. Betaal heel eerste geld in jou belegging en jy sal verseker gewoond raak om dit elke maand te doen.
4. Professionele advies is altyd 'n opsie
Wanneer iemand jou met geldsake help, sodat dit by jou lewenstyl pas, sal dit finansieel baie beter gaan. Jou finansiële adviseur sal jou ook kan help om die regte beleggings en versekering te kies.
5. Jy moet elke jaar jou finansies nagaan
Dit is belangrik om te sien of jy op die regte spoor is, sodat jy jou doelwitte kan bereik. Opsies verander ook jaarliks en daarom is dit belangrik om seker te maak jy ontvang die beste opbrengste.
René Grobler werk al vir 7 jaar in die welvaartskepping en beleggingsbedryf waar sy in kontantoplossings spesialiseer.